ΠΙΝΑΚΑΣ ΠΕΡΙΕΧΟΜΕΝΩΝ "" ID="1">Εισαγωγή> ID="2">1 - 2 "> ID="1">Κανονιστική βάση και δημοσιονομική διαχείριση> ID="2">3 - 5 "> ID="1">Κριτήρια επιλογής> ID="2">6 - 8 "> ID="1">Παρακολούθηση και έλεγχος από την Επιτροπή> ID="2">9 - 11"> ID="1">Αξιολόγηση> ID="2">12 - 15"> ID="1">"Ευρωπαϊκό δίκτυο κέντρων επιχειρήσεων και καινοτομίας"> ID="2">16 - 22"> ID="1">Συμπέρασμα> ID="2">23 - 26" ID="2">Σελίδες" ID="1">Απάντηση της Επιτροπής> ID="2">8 - 11">

ΕΙΔΙΚΗ ΕΚΘΕΣΗ αριθ. 5/93 σχετικά με τα κέντρα επιχειρήσεων και καινοτομίας συνοδευόμενη από την απάντηση της Επιτροπής (94/C 13/01)

ΕΙΣΑΓΩΓΗ

1. Για να ενισχύσει το ενδογενές αναπτυξιακό δυναμικό των περιφερειών, η Επιτροπή χρηματοδότησε, σε βιομηχανικές ζώνες, από τα τέλη του 1984, τη δημιουργία Κέντρων Επιχειρήσεων και Καινοτομίας (ΚΕΚ). To KEK είναι μέσο τοπικής ανάπτυξης που ενώνει με δεσμούς συνεργασίας τις δημόσιες αρχές και τους αναπτυξιακούς φορείς με τα πανεπιστήμια, τα ερευνητικά κέντρα, τα χρηματοπιστωτικά ιδρύματα και τον ιδιωτικό τομέα, με σκοπό τη δημιουργία και την ανάπτυξη επιχειρήσεων. Τα ΚΕΚ πρέπει να αποβλέπουν στην αξιοποίηση των λανθανουσών δυνατοτήτων ανάπτυξης των μειονεκτικών περιφερειών, οι οποίες αγνοούνται ή γίνεται ελάχιστη εκμετάλλευσή τους από τον ιδιωτικό τομέα και τα παραδοσιακά μέσα ενίσχυσης των επιχειρήσεων. Για το σκοπό αυτό, ένα ΚΕΚ δεν πρέπει να αρκείται στο να προσφέρει στις επιχειρήσεις το συνηθισμένο φάσμα υπηρεσιών, αλλά πρέπει να χρησιμοποιεί τις γνώσεις και την εμπειρία του για να εκτιμά την ικανότητα διαχείρισης των επιχειρηματιών που προσφεύγουν στις υπηρεσίες του, ιδίως μέσω της αξιολόγησης ενός σχεδίου διαχείρισης. Στη βάση της δημιουργίας ενός ΚΕΚ πρέπει να υπάρχει η αναγνώριση από τους διάφορους ενδιαφερόμενους εταίρους ότι χρειάζεται ένας τέτοιος οργανισμός στην περιφέρειά τους και ότι πρέπει και αυτοί να συμμετάσχουν με συγκεκριμένες ενέργειες στην ανάπτυξή του. Η κοινοτική ενίσχυση οφείλει να καθιστά δυνατή την εκκίνηση των ΚΕΚ, τα οποία πρέπει μακροπρόθεσμα να αυτοχρηματοδοτούνται, δηλαδή, σύμφωνα με την Επιτροπή, να εξασφαλίζουν τη χρηματοδότηση της λειτουργίας τους με βάση τα έσοδά τους, εθνικές ενισχύσεις ή εισφορές ιδιωτών.Τα ΚΕΚ και οι παρόμοιοι οργανισμοί εντάσσονται στο πλαίσιο ενός δικτύου το οποίο διαχειρίζεται ένας οργανισμός με την επωνυμία "Ευρωπαϊκό Δίκτυο Κέντρων Επιχειρήσεων και Καινοτομίας" (ΕΔΕ). Η Επιτροπή συμμετέχει επίσης στη χρηματοδότηση του ΕΔΕ καθώς και των διαφόρων δραστηριοτήτων υποστήριξης των ΚΕΚ και πρότυπων ενεργειών σε θέματα κεφαλαίων εκκίνησης στις οποίες συμμετέχουν τα ΚΕΚ.

2. Το ποσό της κοινοτικής ενίσχυσης καθορίζεται με σύμβαση μεταξύ της Επιτροπής και των υπευθύνων κάθε ΚΕΚ. Το 1992, οι επιχειρησιακές πιστώσεις για τα ΚΕΚ ενεγράφησαν στο κονδύλιο του προϋπολογισμού Β2-601. Στις πιστώσεις αυτές προστίθενται πιστώσεις για δαπάνες στήριξης και υποστήριξης για τα ΚΕΚ που έχουν εγγραφεί στο κονδύλιο Β8-261. Στις 31 Δεκεμβρίου 1992, οι οριστικές πιστώσεις, που έχουν εγγραφεί από το 1984 στα διάφορα σχετικά κονδύλια του προϋπολογισμού, ανέρχονταν σε 42,1 εκατ. ECU και είχαν χρησιμοποιηθεί μέχρι το ποσό των 38,0 εκατ. ECU, ήτοι σε ποσοστό 90,3 %. Οι σχετικές πιστώσεις πληρωμών ανέρχονταν σε 35,8 εκατ. ECU, από τα οποία 27,6, ήτοι 77,1 %, έχουν εκκαθαριστεί (βλέπε πίνακα 1). ΚΑΝΟΝΙΣΤΙΚΗ ΒΑΣΗ ΚΑΙ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ

3. Δεν υπάρχει επίσημο ειδικό κανονιστικό πλαίσιο για τις επιχορηγήσεις στα ΚΕΚ, αν και η Επιτροπή έχει υποβάλει στο Συμβούλιο προτάσεις απόφασης στις 23 Ιανουαρίου 1987(1) ()

και στις 7 Ιουλίου 1988(2) ()

. Η Επιτροπή αιτιολογεί τις πιστώσεις που χορηγούνται υπέρ των ΚΕΚ με βάση αφενός τις γενικές κατευθυντήριες γραμμές της κοινοτικής πολιτικής όπως διακηρύσσονται στη Συνθήκη ΕΚΑΧ και, αφετέρου, τα προγράμματα έρευνας στους τομείς των τεχνολογιών πληροφόρησης (ESPRIT) και των νέων τεχνολογιών (BRITE).

4. Η πρόταση που υποβλήθηκε από την Επιτροπή το 1988 εκτιμούσε σε 15,5 εκατ. ECU τις πιστώσεις για την περίοδο 1988-1991 με στόχο τη δημιουργία εκατό περίπου ΚΕΚ καθώς και ΕΔΕ. Οι υποχρεώσεις που έχουν αναληφθεί από την Επιτροπή ανήλθαν στις 31 Δεκεμβρίου 1992 σε 38,0 εκατ. ECU, δηλαδή σχεδόν 250 % του προβλεφθέντος ποσού. Σύμφωνα με την Επιτροπή, η επέκταση του προβλεπόμενου χρηματοδοτικού συνόλου προκλήθηκε ιδίως από το νέο χαρακτήρα των ΚΕΚ, την αύξηση του κόστους και τη διάρκεια της εκκίνησής τους, ιδίως στις πιο μειονεκτούσες περιφέρειες. Επιπλέον, η Επιτροπή ανέπτυξε και χρηματοδότησε συναφείς ενέργειες.

5. Το ανώτατο ποσό της κοινοτικής συνδρομής στα ΚΕΚ καθορίζεται με βάση χρηματοδοτικό πρόγραμμα που εγκρίνεται συμβατικά μεταξύ των κέντρων και της Επιτροπής. Η ενίσχυση καταβάλλεται στα κέντρα απευθείας με βάση το συνολικό πραγματικό κόστος εκτέλεσης, δηλαδή τις πραγματικές δαπάνες και την αξία των εισφορών σε είδος. Σε πολυάριθμες περιπτώσεις, οι τελευταίες αποτελούν σημαντικό μέρος, το οποίο μπορεί να υπερβαίνει το 50 % των επιλέξιμων δαπανών που δηλώνονται (για παράδειγμα, ΚΕΚ Δουβλίνου). Παρά τη σπουδαιότητα των εισφορών σε είδος στη χρηματοδότηση των ΚΕΚ και συνεπώς στον υπολογισμό του ποσού της κοινοτικής χρηματοδότησης, μόλις το 1989 καθόρισε με σαφήνεια η Επιτροπή κανόνες για το θέμα αυτό. ΚΡΙΤΗΡΙΑ ΕΠΙΛΟΓΗΣ

6. Η ιδιαιτερότητα των ΚΕΚ συνίσταται κυρίως στο βιομηχανικό και καινοτόμο χαρακτήρα τους και στην προσέγγισή τους που δίδει έμφαση στην έννοια του "σχεδίου διαχείρισης". Σε ελάχιστες περιπτώσεις ο φάκελοι της Επιτροπής περιείχαν πληροφοριακά στοιχεία σχετικά με την επιλογή των υπευθύνων των ΚΕΚ. Δεδομένης της πολυπλοκότητας των δημόσιων ή ιδιωτικών οργανισμών που μπορούν να συνδράμουν στη δημιουργία επιχειρήσεων, θα έπρεπε να δοθεί από την Επιτροπή μεγαλύτερη δημοσιότητα στις πρωτοβουλίες αυτές, ώστε αφενός να επιλεγούν οι πιο εξειδικευμένοι υπεύθυνοι και αφετέρου να αποφευχθεί ο κίνδυνος υποστήριξης κέντρων που από ορισμένες απόψεις μπορεί να αλληλεπικαλύπτονται με ήδη υφιστάμενους οργανισμούς.

7. Έτσι, ο νομάρχης μιας γαλλικής περιφέρειας παραπονέθηκε ότι δεν είχε ενημερωθεί για τη δημιουργία ενός ΚΕΚ και εξέφρασε την ευχή να υπάρχει καλύτερος συντονισμός. Σε μια άλλη περίπτωση (I-Chieti), η Επιτροπή πρόσφερε την υποστήριξή της σε ένα ΚΕΚ του οποίου οι διαχειριστές είχαν υποβάλει για την ίδια ενέργεια αίτηση συνδρομής στο ΕΤΠΑ (Feder), αίτηση την οποία οι τοπικές αρχές δεν είχαν διαβιβάσει λόγω των ανεπαρκειών του υποβληθέντος φακέλου. Πρέπει να υπογραμμισθεί ότι η θέση σε λειτουργία αυτού του ΚΕΚ συνάντησε πολλές δυσκολίες.

8. Διαπιστώθηκε επίσης έλλειψη συντονισμού στην Επιτροπή: έτσι, στο πλαίσιο ενός εθνικού προγράμματος κοινοτικού ενδιαφέροντος (ΕΠΚΕ) το ΕΤΠΑ χρηματοδότησε τη θέση ενός τεχνολογικού συμβούλου στη διάθεση ενός ΚΕΚ. Αυτή η παραχώρηση προσωπικού θεωρήθηκε από το εν λόγω ΚΕΚ εισφορά σε είδος χρησιμεύουσα για την αιτιολόγηση της υπέρ αυτού κοινοτικής ενίσχυσης (F-Auvergne). ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΑΠΟ ΤΗΝ ΕΠΙΤΡΟΠΗ

9. Σε πολλές περιπτώσεις, πραγματοποιήθηκαν αναλήψεις υποχρεώσεων χωρίς προηγούμενη θεώρηση του δημοσιονομικού ελεγκτή. Έτσι, στις 19 Οκτωβρίου 1989, δόθηκε στο ΕΔΕ επιχορήγηση 250 000 ECU, η οποία έγινε αποδεκτή από τον εν λόγω οργανισμό στις 30 του ιδίου μηνός. Η αντίστοιχη όμως πρόταση ανάληψης υποχρεώσεων εκδόθηκε στις 4 Δεκεμβρίου 1989 και θεωρήθηκε στις 15 του ιδίου μηνός, δηλαδή δύο περίπου μήνες μετά τη διάθεση της επιχορήγησης στο ΕΔΕ. Μέρος αυτής της επιχορήγησης κάλυπτε την έκδοση δύο "Newsletter" πριν από τις 31 Δεκεμβρίου 1989. Εντούτοις, ένα μόνο εκδόθηκε εντός της προβλεπόμενης ημερομηνίας και το κόστος πραγματοποίησης αυτών των δύο εκδόσεων ήταν μικρότερο κατά 5 375 ECU από τις προβλέψεις, ποσό το οποίο αποδεσμεύθηκε, τον Ιούλιο του 1992, δηλαδή με καθυστέρηση μεγαλύτερη των δύο ετών.

10. Τα ΚΕΚ πρέπει κατ' αρχήν να αυτοχρηματοδοτούνται μακροπρόθεσμα όπως αναφέρεται στην παράγραφο 1. Πολύ γρήγορα φάνηκε πολύ δύσκολο να τηρηθεί η υποχρέωση αυτή, διότι χωρίς εξωτερική βοήθεια κινδύνευε η βιωσιμότητα πολλών ΚΕΚ. Η Επιτροπή συνέχισε λοιπόν να τους χορηγεί ενισχύσεις από άλλα κονδύλια του προϋπολογισμού από εκείνα που προβλέπονται για τα ΚΕΚ, ιδίως υπό μορφή συνδρομής του ΕΤΠΑ. Αυτή η αποδυνάμωση του στόχου της αυτοχρηματοδότησης πρέπει να παρακολουθείται στενά από την Επιτροπή, ώστε να αποφευχθεί η διαιώνιση της χορήγησης κοινοτικών ενισχύσεων στα κέντρα αυτά.

11. Ορισμένα ΚΕΚ λαμβάνουν ενισχύσεις στα πλαίσια άλλων κοινοτικών δράσεων. Αυτό συμβαίνει με ΚΕΚ στο Βέλγιο, στη Γαλλία, στην Ιταλία, στις Κάτω Χώρες, στην Πορτογαλία και στο Ηνωμένο Βασίλειο. Σε αντίθεση με τη συνήθη πρακτική για τις συγχρηματοδοτούμενες από την Επιτροπή ενέργειες ενίσχυσης των επιχειρήσεων, ορισμένα ΚΕΚ δεν μετακυλίουν μέρος του κόστους στους επωφελούμενους από τις δραστηριότητές τους. ΑΞΙΟΛΟΓΗΣΗ

12. Οι προτάσεις που υποβλήθηκαν από την Επιτροπή το 1987 και το 1988 προέβλεπαν τη διαβίβαση έκθεσης κάθε δύο χρόνια. Η Επιτροπή επιχείρησε ανεπιτυχώς μια αξιολόγηση το 1988. Μια έρευνα, που πραγματοποιήθηκε στη συνέχεια, αν και δεν ήταν ειδικά στραμμένη στην αξιολόγηση των ΚΕΚ, περιείχε εντούτοις αιτήματα προς αυτήν την κατεύθυνση, αλλά τα συλλεγέντα δεδομένα δεν είναι καθόλου εκμεταλλεύσιμα. Στα τέλη του 1992, καμιά άλλη διαδικασία συνολικής αξιολόγησης των ΚΕΚ δεν είχε πραγματοποιηθεί.

13. Ένας από τους σημαντικούς στόχους των ΚΕΚ είναι η προώθηση των καινοτόμων δραστηριοτήτων. Η έννοια της καινοτομίας όμως που επελέγη ορίζεται ως κάθε δραστηριότητα, προϊόν ή διαδικασία νέα σε σχέση με το βιομηχανικό περιβάλλον της ενδιαφερόμενης ζώνης. Η αντίληψη αυτή λαμβάνει υπόψη το βαθμό τεχνολογικής ανάπτυξης της ενδιαφερόμενης περιφέρειας, αλλά ωθεί μερικές φορές τα ΚΕΚ να ενδιαφέρονται για την ανάπτυξη περιθωριακών δραστηριοτήτων. Σε ορισμένες περιπτώσεις που εξετάστηκαν, σχέδια που ενισχύθηκαν από τα ΚΕΚ εντάσσονται στον τομέα των υπηρεσιών. Έτσι, ΚΕΚ ενδιαφέρθηκαν για σχέδια όπως υπηρεσιών μεταφοράς, κομμωτηρίου ή ταχυφαγείου.

14. Συχνά, τα επιτευχθέντα αποτελέσματα είναι πολύ κατώτερα των προβλεπομένων, διότι γενικά οι αναγκαίες προθεσμίες για την επιλογή και την ωρίμανση των σχεδίων, τουλάχιστον στην πρώτη φάση της έναρξης των ενεργειών των ΚΕΚ, υποεκτιμήθηκαν. Σε διάφορα ΚΕΚ, είναι δύσκολο να προσδιορισθεί ο ακριβής ρόλος των κέντρων. Στην πράξη, το φάσμα των παρεμβάσεων των ΚΕΚ είναι πολύ ευρύ, από την απλή συμβουλή μέχρι την ενεργό συμμετοχή στην εκκίνηση των σχεδίων. Η Επιτροπή θα πρέπει να εξακριβώνει ότι τα ΚΕΚ διατηρούν τους αρχικούς τους στόχους. Σχετικά με το θέμα αυτό, πρέπει να σημειωθεί ότι επί 80 ΚΕΚ που ενισχύθηκαν από την Επιτροπή από το 1984, σε 49 απονεμήθηκε επίσημα το σήμα ΚΕΚ από την Επιτροπή, 18 βρίσκονται στο στάδιο της προετοιμασίας, ενώ τα υπόλοιπα 13 δεν έχουν πλέον δραστηριότητα ως ΚΕΚ (βλέπε πίνακα 2). Εξάλλου, καμιά διαδικασία ανάκτησης των χορηγηθέντων κοινοτικών κεφαλαίων δεν προβλέπεται σε περίπτωση που τα ΚΕΚ δεν πραγματοποιήσουν τους στόχους τους.

15. O πίνακας 2 δείχνει εξάλλου, όσον αφορά τη γεωγραφική κατανομή της διάθεσης των πιστώσεων, διαφορά ανάμεσα σε χώρες και σε ποσά η οποία δεν αιτιολογείται. "ΕΥΡΩΠΑIΚΟ ΔΙΚΤΥΟ ΚΕΝΤΡΩΝ ΕΠΙΧΕΙΡΗΣΕΩΝ ΚΑΙ ΚΑΙΝΟΤΟΜΙΑΣ"

16. Λίγο μετά τη δημιουργία του "Ευρωπαϊκού Δικτύου Κέντρων Επιχειρήσεων και Καινοτομίας" (ΕΔΕ), η γενική γραμματεία αυτού του οργανισμού ανατέθηκε σε πρώην υπάλληλο της Επιτροπής, ο οποίος είχε διευθύνει την υπηρεσία διαχείρισης των ενισχύσεων στα ΚΕΚ μέχρι το 1986 και είχε αποχωρήσει με εθελούσια έξοδο από την υπηρεσία την ίδια χρονιά προκειμένου να αναλάβει τα καθήκοντα αυτά. Σοβαρές διαχειριστικές ατασθαλίες στο ΕΔΕ οδήγησαν το 1989 αφενός στην απομάκρυνσή του και αφετέρου σε σημαντική διόρθωση των επιχορηγήσεων που προβλέπονταν για το ΕΔΕ για το έτος 1990.

17. Ο εν λόγω πρώην υπάλληλος είχε ιδρύσει το 1987 με τη σύζυγό του εταιρεία παροχής υπηρεσιών(3) ()

η οποία αμειβόταν από το ΕΔΕ για εργασίες διαχείρισης. Συνολικά, το ΕΔΕ κατέβαλε στην εν λόγω εταιρεία παροχής υπηρεσιών 11,3 εκατ. FB, από τα οποία 1,785 εκατ. FB ως αποζημίωση λόγω διάρρηξης της συμβάσεως.

18. Εξάλλου, στα τέλη του 1988, ο ίδιος υπάλληλος είχε συμμετάσχει στην ίδρυση εταιρείας με την επωνυμία EBN Services S.A., η οποία πρότεινε να αναλάβει τη διαχείριση του ΕΔΕ με αμοιβή το 90 % των εσόδων του. Η πρόταση αυτή κρίθηκε απαράδεκτη από τα μέλη του ΕΔΕ. Εντούτοις, επειδή η EBN Services S.A. είχε έδρα στον ίδιο τόπο με το ΕΔΕ και είχε προβεί σε ορισμένα έξοδα για δικές της δραστηριότητες, ανέκυψε μια διαφορά μεταξύ της EBN Services S.A. και του ΕΔΕ, η οποία μέχρι τα τέλη του 1992 δεν είχε ακόμη επιλυθεί.

19. H Επιτροπή, έργο της οποίας είναι η δημιουργία του ΕΔΕ και η χρηματοδότηση των δραστηριοτήτων του, θα έπρεπε να είχε μεριμνήσει προκειμένου να καταστεί διαφανέστερο το επιλεγέν σύστημα διαχείρισης και να παρακολουθεί στενότερα τις δραστηριότητες του προαναφερθέντος πρώην υπαλλήλου, ώστε να αποφευχθούν οι επιχειρησιακές και δημοσιονομικές παρεκκλίσεις που συνέβησαν.

20. Στη συνέχεια, το ΕΔΕ αναδιοργανώθηκε- το σημερινό προσωπικό του είναι της τάξης των είκοσι περίπου ατόμων έναντι δύο το 1989. Οι κοινοτικές επιχορηγήσεις καλύπτουν το έλλειμμα του ΕΔΕ μέχρι το όριο ενός ανώτατου ποσού που καθορίζεται με σύμβαση. Οι σχετικές αναλήψεις υποχρεώσεων σημείωσαν σημαντική αύξηση, από ένα μέσο ποσό 0,3 εκατ. ECU για τα έτη 1984-1990 σε 2 εκατ. ECU για το 1991 και 1,8 εκατ. ECU για το 1992 (βλέπε πίνακα 3).

21. Οι επιχορηγήσεις αυτές καταβάλλονται μέσω ενός συστήματος προκαταβολών και το υπόλοιπο πληρώνεται μετά το κλείσιμο της χρήσεως του ΕΔΕ. Οι πληρωμές προκαταβολών και υπολοίπων πραγματοποιούνται με σημαντικές καθυστερήσεις και, το 1992, υποχρέωσαν το ΕΔΕ να ζητήσει από χρηματοδοτικό οργανισμό πιστωτικό όριο προκειμένου να διασφαλιστεί η συνέχιση των δραστηριοτήτων του.

22. Το σύστημα ενίσχυσης του ΕΔΕ εμποδίζει εξάλλου τον οργανισμό αυτό να προβεί στη σύσταση κεφαλαίου ρευστών διαθεσίμων ικανού να του επιτρέψει να αναπτυχθεί αυτόνομα. Πράγματι, κάθε κέρδος που πραγματοποιεί το ΕΔΕ μειώνει το έλλειμμά του και, κατά συνέπεια, την επιδότηση λειτουργίας που καταβάλλει η Επιτροπή. Επίσης, οι εργασίες που εκτελούνται από το ΕΔΕ είναι εν μέρει "επέκταση" των εργασιών της υπηρεσίας διαχείρισης (π.χ. αξιολόγηση των δραστηριοτήτων των ΚΕΚ ή αιτήσεις ενίσχυσης για τη σύσταση ενός ΚΕΚ) ή εργασίες που πραγματοποιούνται κατόπιν αιτήσεως της Επιτροπής. ΣΥΜΠΕΡΑΣΜΑ

23. Η κοινοτική δράση υπέρ των ΚΕΚ θα πρέπει, αν πρόκειται να συνεχισθεί, να αποκτήσει επίσημα καλύτερο πλαίσιο, προκειμένου ιδίως να αποσαφηνισθούν οι στόχοι της και να εξασφαλισθεί μεγαλύτερη διαφάνεια. ID="1"> Πίνακας 1: Εκτέλεση των πιστώσεων του προϋπολογισμού για τα ΚΕΚ κατά την περίοδο 1984-1992

"(ECU)">Έτος Θέση"> ID="1">1 500 000> ID="2">0> ID="3">1 500 000> ID="4">4 639> ID="5">1 495 361> ID="6">149 204> ID="7">1 346 157"> ID="1">0> ID="2">780 000> ID="3">780 000> ID="4">1 500> ID="5">778 500> ID="6">79 934> ID="7">698 566"> ID="1">2 900 000> ID="2">0> ID="3">2 900 000> ID="4">54 500> ID="5">2 845 500> ID="6">362 043> ID="7">2 483 457"> ID="1">2 000 000> ID="2">375 000> ID="3">2 375 000> ID="4">300> ID="5">2 374 700> ID="6">281 647> ID="7">2 093 053"> ID="1">4 400 000> ID="2"> 95 250> ID="3">4 304 750> ID="4">361 750> ID="5">3 943 000> ID="7">3 943 000"> ID="1">6 100 000> ID="3">6 100 000> ID="4">41 716> ID="5">6 058 284> ID="7">6 058 284"> ID="1">7 000 000> ID="2"> 285 000> ID="3">6 715 000> ID="4">760 922> ID="5">5 954 078> ID="6">2 748> ID="7">5 951 330"> ID="1">6 084 000> ID="2">2 018 975> ID="3">8 102 975> ID="4">179 637> ID="5">7 923 338> ID="6"> 55> ID="7">7 923 393"> ID="1">1 116 000> ID="2"> 473 000> ID="3">643 000> ID="4">158 648> ID="5">484 352> ID="6">60 631> ID="7">423 721"> ID="1">7 514 000> ID="3">7 514 000> ID="4">269 808> ID="5">6 989 972> ID="6">315 731> ID="7">6 674 241"> ID="1">1 116 000> ID="3">1 116 000> ID="4">725 141> ID="5">390 859> ID="7">390 859"> ID="1">39 730 000> ID="2">2 320 725> ID="3">42 050 725> ID="4">2 558 561> ID="5">39 237 944> ID="6">1 251 883> ID="7">37 986 061">

"(ECU)">Έτος Θέση"> ID="1">1 500 000> ID="2">0> ID="3">1 500 000> ID="4">153 843> ID="7">1 346 157"> ID="1">0> ID="2">780 000> ID="3">780 000> ID="4">81 434> ID="7">698 566"> ID="1">2 900 000> ID="2">0> ID="3">2 900 000> ID="4">416 543> ID="7">2 483 457"> ID="1">2 000 000> ID="2">375 000> ID="3">2 375 000> ID="4">281 947> ID="7">2 093 053"> ID="1">1 500 000> ID="2"> 95 250> ID="3">1 404 750> ID="4">1 010 319> ID="7">394 431"> ID="1">4 500 000> ID="3">4 500 000> ID="4">237 185> ID="7">4 262 815"> ID="1">7 000 000> ID="2"> 45 000> ID="3">6 955 000> ID="4">3 076 757> ID="7">3 878 243"> ID="1">5 384 000> ID="2">1 958 975> ID="3">7 342 975> ID="4">1 765 259> ID="7">5 577 716"> ID="1">1 116 000> ID="2"> 473 000> ID="3">643 000> ID="4">219 279> ID="7">423 721"> ID="1">6 300 000> ID="3">6 300 000> ID="4">711> ID="7">6 134 289"> ID="1">1 116 000> ID="3">1 116 000> ID="4">725 141> ID="7">269 488"> ID="1">33 316 000> ID="2">2 500 725> ID="3">35 816 725> ID="4">7 968 418> ID="7">27 561 936">

>Πηγή: Λογαριασμός διαχείρισης."

Πίνακας 2: Κέντρα επιχειρήσεων και καινοτομίας που ενισχύθηκαν από την Επιτροπή "> Κατάλογος δικαιούχων"> ID="1">Charleroi> ID="2">115 652> ID="3">1984> ID="4">(1)"> ID="1">Geel-Turnhout> ID="2">73 458> ID="3">1986> ID="4">(1)"> ID="1">Liege> ID="2">53 400> ID="3">1990> ID="4">(1)"> ID="1">Berlin> ID="2">100 000> ID="3">1984> ID="4">(3)"> ID="1">Cloppenburg> ID="2">150 000> ID="3">1987> ID="4">(1)"> ID="1">Frankfurt (Oder)> ID="2">1 068 600> ID="3">1991> ID="4">(2)"> ID="1">Zwickau> ID="2">1 064 800> ID="3">1991> ID="4">(2)"> ID="1">Stendal> ID="2">722 450> ID="3">1992> ID="4">(2)"> ID="1">Θήβα> ID="2">150 000> ID="3">1986> ID="4">(3)"> ID="1">Πάτρα> ID="2">246 000> ID="3">1988> ID="4">(1)"> ID="1">Κρήτη> ID="2">729 000> ID="3">1991> ID="4">(2)"> ID="1">Λάρισα> ID="2">428 000> ID="3">1992> ID="4">(2)"> ID="1">Bilbao> ID="2">147 000> ID="3">1986> ID="4">(1)"> ID="1">Barcelona > ID="2">160 000> ID="3">1987> ID="4">(1)"> ID="1">Madrid> ID="2">140 000> ID="3">1988> ID="4">(1)"> ID="1">Navarra> ID="2">331 000> ID="3">1988> ID="4">(1)"> ID="1">Sevilla> ID="2">475 000> ID="3">1988> ID="4">(1)"> ID="1">Valencia - Alcoy> ID="2">150 000> ID="3">1988> ID="4">(1)"> ID="1">Castilla y Leon> ID="2">465 000> ID="3">1989> ID="4">(1)"> ID="1">Extremadura> ID="2">363 000> ID="3">1989> ID="4">(2)"> ID="1">Aragon> ID="2">591 000> ID="3">1990> ID="4">(2)"> ID="1">Galicia> ID="2">718 000> ID="3">1991> ID="4">(2)"> ID="1">Murcia> ID="2">632 000> ID="3">1991> ID="4">(1)"> ID="1">Cantabria> ID="2">394 000> ID="3">1992> ID="4">(2)"> ID="1">Malaga> ID="2">686 000> ID="3">1992> ID="4">(2)"> ID="1">Thionville - Metz> ID="2">115 000> ID="3">1984> ID="4">(1)"> ID="1">Nancy> ID="2">80 000> ID="3">1985> ID="4">(1)"> ID="1">Nimes> ID="2">175 000> ID="3">1987> ID="4">(1)"> ID="1">Poitiers> ID="2">120 000> ID="3">1987> ID="4">(1)"> ID="1">Dunkerque> ID="2">135 000> ID="3">1987> ID="4">(3)"> ID="1">Montpellier> ID="2">160 000> ID="3">1987> ID="4">(1)"> ID="1">Toulon> ID="2">130 000> ID="3">1987> ID="4">(1)"> ID="1">Clermont-Ferrand> ID="2">220 000> ID="3">1988> ID="4">(3)"> ID="1">Aveyron-Millau> ID="2">135 000> ID="3">1990> ID="4">(1)"> ID="1">Pays de la Loire> ID="2">224 000> ID="3">1990> ID="4">(3)"> ID="1">Le Creusot> ID="2">208 000> ID="3">1990> ID="4">(3)"> ID="1">La Rochelle> ID="2">217 000> ID="3">1990> ID="4">(2)"> ID="1">St-Etienne> ID="2">253 000> ID="3">1990> ID="4">(2)"> ID="1">Toulouse - Haute-Garonne> ID="2">163 800> ID="3">1991> ID="4">(1)"> ID="1">Cork> ID="2">145 000> ID="3">1984> ID="4">(1)"> ID="1">Dublin> ID="2">150 000> ID="3">1986> ID="4">(1)"> ID="1">Galway> ID="2">150 000> ID="3">1986> ID="4">(1)"> ID="1">Limerick> ID="2">135 000> ID="3">1986> ID="4">(1) "> ID="1">Genova> ID="2">145 000> ID="3">1984> ID="4">(1)"> ID="1">Pistoia> ID="2">115 000> ID="3">1984> ID="4">(3)"> ID="1">Bari> ID="2">500 000> ID="3">1985> ID="4">(1)"> ID="1">Foggia> ID="2">150 000> ID="3">1986> ID="4">(3)"> ID="1">Torino - Piemonte> ID="2">507 000> ID="3">1986> ID="4">(1)"> ID="1">Taranto> ID="2">100 000> ID="3">1986> ID="4">(1)"> ID="1">Battipaglia> ID="2">150 000> ID="3">1987> ID="4">(3)"> ID="1">Livorno> ID="2"> 140 000> ID="3">1987> ID="4">(1)"> ID="1">Siena> ID="2">320 000> ID="3">1987> ID="4">(1)"> ID="1">Ascoli Piceno-Teramo> ID="2">340 000> ID="3">1988> ID="4">(1)"> ID="1">Chieti> ID="2">280 000> ID="3">1988> ID="4">(1)"> ID="1">Salerno> ID="2">410 000> ID="3">1988> ID="4">(2)"> ID="1">Cagliari - Sardegna> ID="2">295 000> ID="3">1988> ID="4">(1)"> ID="1">Lazio> ID="2"> 395 000> ID="3">1989> ID="4">(2)"> ID="1">Palermo> ID="2">398 000> ID="3">1989> ID="4">(1)"> ID="1">Potenza> ID="2">485 000> ID="3">1992> ID="4">(2)"> ID="1">Senigaglia> ID="2">390 000> ID="3">1992> ID="4">(2)"> ID="1">Heerlen> ID="2">165 000> ID="3">1986> ID="4">(1)"> ID="1">Helmond> ID="2">107 000> ID="3">1987> ID="4">(1)"> ID="1">Enschede> ID="2"> 86 000> ID="3">1988> ID="4">(1)"> ID="1">Almada - Setubal> ID="2">180 800> ID="3">1986> ID="4">(1)"> ID="1">Porto> ID="2">120 000> ID="3">1987> ID="4">(1)"> ID="1">Lisboa> ID="2">476 000> ID="3">1990> ID="4">(1)"> ID="1">Evora - Alentejo> ID="2">796 000> ID="3">1992> ID="4">(2)"> ID="1">Ηφινασαετ> ID="2">229 000> ID="3">1992> ID="4">(2)"> ID="1">Swansea-Newcastle> ID="2">115 000> ID="3">1984> ID="4">(3)"> ID="1">Barnsley> ID="2">144 600> ID="3">1985> ID="4">(1)"> ID="1">Halifax - Calderdale> ID="2"> 80 000> ID="3">1985> ID="4">(3)"> ID="1">Londonderry-Derry> ID="2">100 000> ID="3">1985> ID="4">(1)"> ID="1">Cardiff> ID="2">110 000> ID="3">1986> ID="4">(1)"> ID="1">Chester - Cheshire> ID="2"> 75 000> ID="3">1986> ID="4">(1)"> ID="1">Clwyd> ID="2">150 000> ID="3">1986> ID="4">(1)"> ID="1">Lancashire> ID="2"> 85 000> ID="3">1986> ID="4">(1)"> ID="1">Glasgow - Strathclyde> ID="2">250 000> ID="3">1986> ID="4">(1)"> ID="1">Nottingham> ID="2">168 000> ID="3">1987> ID="4">(3)"> ID="1">Plymouth> ID="2"> 95 000> ID="3">1987> ID="4">(3)"> ID="1">Manchester> ID="2">523 000> ID="3">1990> ID="4">(1)"> ID="2">22 244 560""(1) Δημιουργήθηκαν και αναγνωρίστηκαν από την Ευρωπαϊκή Κοινότητα.

(2) Στο στάδιο της προετοιμασίας.

(3) Χωρίς δραστηριότητα ως ΚΕΚ.

Πηγή: SINCOM και ΓΔ XVI.>

Πίνακας 3: Κοινοτικές επιχορηγήσεις που δόθηκαν στο ΕΔΕ (1984-1992) ">Έτος Θέση Νο ανάλ. υποχρ."> ID="1">185 000> ID="2">185 000> ID="4">0"> ID="1">230 000> ID="2">230 000> ID="4">0"> ID="1">16 500> ID="2">16 500> ID="4">0"> ID="1">170 000> ID="2">170 000> ID="4">0"> ID="1">685 000> ID="2">680 203> ID="3">4 797> ID="4">0"> ID="1">140 000> ID="2">45 000> ID="3">95 000> ID="4">0"> ID="1"> "> ID="1">62 881> ID="2">62 881> ID="4">0"> ID="1">250 000> ID="2">244 625> ID="3">5 375> ID="4">0"> ID="1">490 000> ID="2">450 000> ID="3">40 000> ID="4">0"> ID="1">2 089 140> ID="2">2 013 165> ID="3">75 975> ID="4">0"> ID="1">1 811 370> ID="2">905 685> ID="4">905 685"> ID="1">6 129 891> ID="2">5 003 059> ID="3">221 147> ID="4">905 685""Πηγή: SINCOM.>

24. Η Επιτροπή θα πρέπει να μεριμνά ώστε να συντονίζονται στενά η υποστήριξη που παρέχει στα ΚΕΚ με τις δράσεις περιφερειακής ανάπτυξης που υποστηρίζονται από την ίδια ή τις εθνικές αρχές, προκειμένου ιδίως να αποφεύγονται αλληλεπικαλύψεις προσπαθειών και να γίνεται καλύτερη εκμετάλλευση των πιθανών συνεργασιών.

25. Η Επιτροπή πρέπει να θέσει σε εφαρμογή αυστηρή μεθοδολογία για την αξιολόγηση του αντίκτυπου των ΚΕΚ, και να φροντίζει ιδίως να ενημερώνεται για τις κρατικές ενισχύσεις που καταβάλλονται στα ΚΕΚ, προκειμένου να καθορίζεται ο βαθμός υλοποίησης του στόχου της αυτοχρηματοδότησης και να εκτιμάται έτσι η ικανότητα των ΚΕΚ να εξασφαλίζουν τη χρηματοδότηση της λειτουργίας τους χωρίς κοινοτική βοήθεια.

26. Η Επιτροπή θα πρέπει να επανεξετάσει το σύστημα επιχορήγησης του ΕΔΕ και να ερευνήσει τη δυνατότητα να εφαρμόζει στις σχέσεις της με αυτόν τον οργανισμό τους κοινούς κανόνες σε θέματα παροχής υπηρεσιών (συμβάσεις για τις οποίες γίνονται προσκλήσεις για την υποβολή προσφορών) κατά τρόπο που να καθίστανται διαφανέστερες οι χρηματοδοτικές σχέσεις ΕΔΕ-Επιτροπής.Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 25ης Νοεμβρίου 1993. Για το Ελεγκτικό Συνέδριο Andre J. MIDDELHOEK Πρόεδρος ΑΠΑΝΤΗΣΗ ΤΗΣ ΕΠΙΤΡΟΠΗΣ ΕΙΣΑΓΩΓΗ

1. Η τροποποιημένη πρόταση της Επιτροπής σχετικά με κανονισμό του Συμβουλίου για κοινοτική ενίσχυση των Κέντρων Επιχειρήσεων και Καινοτομίας (ΚΕΚ) (ΕΕ αριθ. C 214 της 16.8.1988, σ. 65)) προβλέπει ότι τα κέντρα αυτά πρέπει μακροπρόθεσμα να αυτοχρηματοδούνται. Ωστόσο, αυτό δε σημαίνει ότι προορίζονται να είναι αποκλειστικά αυτοχρηματοδοτούμενα, αλλά ότι πρέπει να σταματήσουν να ζητούν κοινοτική επιχορήγηση. Μερικά από τα ΚΕΚ συνέχισαν να λαμβάνουν ενίσχυση από κοινοτικές πηγές, εκτός του κονδυλίου του προϋπολογισμού, για τα ΚΕΚ σε περιπτώσεις όπου πληρούνταν οι κατάλληλες προϋποθέσεις. ΚΑΝΟΝΙΣΤΙΚΗ ΒΑΣΗ ΚΑΙ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ

3. Κατά τη διάρκεια των συζητήσεων, το 1988, για τον προτεινόμενο κανονισμό του Συμβουλίου, αποφασίστηκε ότι οι δραστηριότητες αυτές πρέπει να θεωρούνται ως πρότυπες ενέργειες με στόχο τη δημιουργία 100 περίπου κέντρων, αριθμός που κατά την άποψη της Επιτροπής ήταν απαραίτητος για τις λιγότερο ευνοούμενες περιφέρειες.

Δεδομένων των μηχανισμών που απαιτούνται για την προετοιμασία και την έναρξη λειτουργίας των ΚΕΚ, που εξαρτώνται και από τη συμφωνία των τοπικών παραγόντων, ήταν δύσκολο να προβλεφθεί από την αρχή ο απαιτούμενος χρόνος για την επίτευξη του στόχου αυτού. Μέχρι το Μάϊο του 1993 ενισχύθηκαν 80 ΚΕΚ στην παρασκευαστική τους φάση. Από το 1988 και μετά η αρμόδια για τον προϋπολογισμό αρχή συνεχίζει να εγκρίνει πιστώσεις για τα ΚΕΚ, ως προτύπων ενεργειών.

5. Οι διευκολύνσεις που παρέχονται υπό μορφή εισφορών εις είδος όπως κτίρια ή εξοπλισμός, αποτελούν πόρους οι οποίοι διαφορετικά θα έπρεπε να αγοραστούν στο εμπόριο.

Μόνο οι υπηρεσίες που παρέχονται άμεσα για τη λειτουργία του κέντρου μπορούν να ληφθούν υπόψη. Στην περίπτωση ενίσχυσης με προσωπικό της στελέχωσης του κέντρου, οι δωρητές πρέπει να παρέχουν επίσημα και πιστοποιημένα ακριβή στοιχεία σχετικά με τα καθήκοντα, τη χρονική περίοδο και το κόστος. Οι ενισχύσεις αυτές συγκρίνονται με το κόστος που θα καταβαλλόταν εάν δεν διετίθετο το προσωπικό αυτό και θα έπρεπε να γίνει η πρόσληψή του.

Ο προσδιορισμός της αξίας σε χρήμα των συνδρομών αυτών μπορεί να προσδιοριστεί χωρίς μεγάλη δυσκολία. Η Επιτροπή αποδέχεται κατά κανόνα να τις συγχρηματοδοτήσει εφόσον προσδιορίζονται ποσοτικά- η απόφαση αυτή αναφέρεται σε επιστολή προς τον αποδέκτη της επιχορήγησης.

Οι κατευθυντήριες γραμμές για τις εις είδος εισφορές τηρήθηκαν πάντα- το 1989 αναθεωρήθηκαν και ενισχύθηκαν, π.χ. όσον αφορά την πτώση της αξίας του εξοπλισμού, τη μεταφορά κονδυλίων και την απόκτηση εισοδημάτων. ΚΡΙΤΗΡΙΑ ΕΠΙΛΟΓΗΣ

6. Δεδομένου ότι το σύστημα έχει καταρτισθεί ως ολοκληρωμένη προσέγγιση για την προαγωγή και την αξιολόγηση των επιχειρησιακών και καινοτόμων σχεδίων, η ανάπτυξη των προσόντων διαχείρισης και η προετοιμασία των επιχειρησιακών σχεδίων με συμβουλές για τον τεχνικό τομέα και τον τομέα του μάρκετινγκ, διευκολύνουν την πρόσβαση στη χρηματοδοτική αγορά.

Οι προσπάθειες της Κοινότητας, στην αρχή της δεκαετίας του '80, να παροτρύνει και να συνδράμει την ίδρυση ΜΜΕ καλύτερης ποιότητας, ειδικότερα σε σχέση με το δανειοδοτικό έργο της ΕΚΑΧ σε περιοχές όπου κλείνουν επιχειρήσεις άνθρακα και χάλυβα καθώς και σε σχέση με τις περιοχές που έχουν πληγεί από την παρακμή άλλων παραδοσιακών βιομηχανιών, έκαναν αισθητή την ανάγκη για είδος της ενίσχυσης που παρέχουν τα ΚΕΚ. Κατά την περίοδο αυτή η προώθηση των ΚΕΚ έγινε από την Επιτροπή και από το νεοϊδρυθέν ΕΔΕ. Μετά την αρχική αυτή δραστηριότητα προώθησης, κατέστη φανερή η ανάγκη για ένα σύστημα ανάπτυξης των επιχειρήσεων και συνεπώς δεν κρίθηκε απαραίτητη η πραγματοποίηση μεγάλης διαφημιστικής εκστρατείας. Επιπλέον, οι περιορισμένοι πόροι που διατίθενται στον προϋπολογισμό για την προώθηση των ΚΕΚ, δεν επέτρεπαν τη δαπάνη μεγάλων ποσών για διαφήμιση.

Για να ξεκινήσει η δημιουργία ενός ΚΕΚ πρέπει, οι δημόσιες αρχές και οι φορείς που συμμετέχουν στη δημιουργία και ανάπτυξη επιχειρήσεων σε συνάρτηση με τα συμφέροντα του ιδιωτικού τομέα σε συγκεκριμένη περιοχή, να διαπιστώσουν ότι χρειάζονται την προώθηση ενός ΚΕΚ στα πλαίσια της στρατηγικής που ακολουθούν για την οικονομική ανάπτυξή τους καθώς και ότι είναι έτοιμοι να αναλάβουν το κόστος που αυτό συνεπάγεται.

Η πρωτοβουλία για την ίδρυση ενός ΚΕΚ προέρχεται από κοινοπραξία δημοσίων και ιδιωτικών φορέων της περιχής και δεν αποτελεί το αποτέλεσμα διαδικασία επιλογής που πραγματοποιείται από την Επιτροπή. Επιπλέον, η έμφαση που δίδεται στον ευρύ χαρακτήρα της κοινοπραξίας των συμμετεχόντων φορέων και ο τρόπος με τον οποίο λαμβάνουν την απόφαση για την ίδρυση του ΚΕΚ, αποκλείουν την πιθανότητα επικάλυψης με άλλες αναπτυξιακές δραστηριότητες στην ίδια περιοχή.

7. Η Επιτροπή συμβουλεύεται και ενημερώνει τις περιφερειακές αρχές σχετικά με τις αποφάσεις της για παροχή συνδρομής στα ΚΕΚ. Σε όλες σχεδόν τις περιπτώσεις οι δημόσιες τοπικές και περιφερειακές διοικητικές αρχές περιλαμβάνονται μεταξύ των χρηματοδοτών των ΚΕΚ.

Η παρατήρηση σχετικά με το ΚΕΚ του Chieti αφορά σχέδιο που προτάθηκε από μέλος της κοινοπραξίας για συγχρηματοδότηση από την Κοινότητα. Το σχέδιο αυτό δεν αφορούσε τις δραστηριότητες του κέντρου. Η συμμετοχή τοπικού φορέα επιχειρηματικής ανάπτυξης στην κοινοπραξία χρηματοδότησης ενός ΚΕΚ δε σημαίνει ότι ο φορέας αυτός διακόπτει τις κανονικές του δραστηριότητες ενίσχυσης των ΜΜΕ ή αποφεύγει την υποβολή αίτησης συνδρομής στο ΕΤΠΑ για το κέντρο αυτό.

8. Είναι γεγονός ότι στην περίπτωση του ΚΕΚ της Auvergne, η πρόσληψη προσωπικού μερικής απασχόλησης από οργανισμό της διοικητικής αυτής περιφέρειας στα πλαίσια της εθνικής βοήθειας, συγχρηματοδοτήθηκε και από το περιφερειακό ταμείο. Δεν ήταν από την αρχή σαφές ότι στα πλαίσια της ενίσχυσης αυτής θα συμμετείχε και το ΕΤΠΑ. Από τον τελικό λογαριασμό προκύπτει ότι η ενίσχυση αυτή ανήλθε σε 30 954 ECU. Το ποσό αυτό καθώς και η ενίσχυση που χορηγήθηκε στο ΚΕΚ δεν υπερέβησαν το προκαθορισθέν όριο. ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΑΠΟ ΤΗΝ ΕΠΙΤΡΟΠΗ

9. Η ανάληψη υποχρεώσεων χωρίς προηγούμενη θεώρηση του δημοσιονομικού ελεγκτή παρατηρήθηκε σε πολύ λίγες περιπτώσεις. Η αιτία του προβλήματος αυτού είναι η καθυστερημένη υποβολή των σχετικών εγγράφων από τον αρμόδιο φορέα, το πρόβλημα όμως αυτό έχει ουσιαστικά επιλυθεί. Γίνεται προσπάθεια να αποφεύγονται τα περιστατικά του είδους αυτού.

10 και 11. Το ΚΕΚ ενισχύεται από την κοινοπραξία χρηματοδοτών του στην οποία συμμετέχουν οι δημόσιες αρχές σε σύμπραξη με φορείς που εκπροσωπούν άλλα συμφέροντα ανάπτυξης επιχειρήσεων, με σκοπό την επίτευξη κρατικών στόχων. Ενώ τα κέντρα μπορούν να αποκομίσουν ορισμένα εισοδήματα από αμοιβές για τις υπηρεσίες που παρέχουν, δε θεωρούνται ως εμπορική επιχείρηση που έχει ως στόχο να αποκτήσει ανεξάρτητη και κερδοσκοπική οικονομική υπόσταση.

Στα πλαίσια της σύμβασης για οικονομική ενίσχυση από το κονδύλιο του προϋπολογισμού για τα ΚΕΚ, πρέπει να υποβάλει αναλυτικό σχέδιο χρηματοδότησης για την αρχική του φάση. Κατά την περίοδο αυτή η οποία δεν υπερβαίνει ποτέ τους 30 μήνες, η Επιτροπή ελέγχει εάν υπάρχουν άλλες άμεσες χρηματοδοτικές ενισχύσεις από άλλους κοινοτικούς πόρους.

Εφόσον κάποιο κέντρο έχει συμπληρώσει επιτυχώς την προπαρασκευαστική φάση, η αρμόδια αρχή του κράτους μέλους μπορεί να αποφασίσει να επιδιώξει την συγχρηματοδότηση των ενεργειών του από τα διαρθρωτικά ταμεία.

Τα κέντρα αντλούν εισοδήματα εισπράττοντας ποσοστά για τις υπηρεσίες που παρέχουν σε αποδέκτες που έχουν τη δυνατότητα να πληρώσουν. Στα πλαίσια του ρόλου που διαδραματίζουν στη διαδικασία αξιοποίησης του δυναμικού των επιχειρηματιών με τη δημιουργία νέων επιχειρήσεων, η πληρωμή για τις υπηρεσίες που παρέχουν τα εν λόγω κέντρα μπορεί να καθυστερήσει μέχρι να καθιερωθούν εμπορικά οι επιχειρήσεις αυτές πράγμα που μπορεί να συμβεί σε δύο ή τρία χρόνια από την έναρξη λειορυγίας τους. ΑΞΙΟΛΟΓΗΣΗ

12. Σε κάθε σύμβαση ΚΕΚ υπάρχει διάταξη που προβλέπει την αξιολόγηση των αποτελεσμάτων. Αυτό γίνετα με βάση την ετήσια έκθεση του κάθε ΚΕΚ. Για να αποκτήσει ένα ΚΕΚ πλήρη λειτουργική δομή χρειάζεται περίπου διόμισι χρόνια. Ένα ποσοστό μόνο από τα κέντρα αυτά, λειτουργούν σήμερα πλήρως, ενώ τα υπόλοιπα βρίσκονται σε στάδια της προπαρασκευαστικής φάσης. Περαιτέρω, χρειάζονται δύο ακόμη χρόνια για να μπορεί να διπιστωθεί η επιτυχία των επιχειρήσεων στις οποίες παρείχε συμβουλές ένα ΚΕΚ.

Σύμφωνα με τις αξιολογήσεις που πραγματοποιήθηκαν μέχρι σήμερα στα κέντρα που λειτουργούν πλήρως, έχουν δημιουργηθεί περίπου 2 000 νέες καινοτόμες επιχειρήσεις και έχουν αναπτυχθεί εν νέου περίπου 1 000 εταιρείες στις λιγότερο ανεπτυγμένες περιοχές της Κοινότητας, με αποτέλεσμα τη δημιουργία 15 000 θέσεων απασχόλησης.

Η Επιτροπή διεξάγει επί του παρόντος πλήρη αξιολόγηση, βάσει της μέχρι σήμερα αποκτηθείσης εμπειρίας, η οποία αναμένεται να ολοκληρωθεί στα μέσα του 1994- η αξιολόγηση αυτή πραγματοποιείται από κοινού με το ΕΔΕ το οποίο θα προβαίνει στο μέλλον σε ετήσια εξιολόγηση.

13. Κάθε ΚΕΚ πρέπει να αντιμετωπίζεται εντός του γεωγραφικού του πλαισίου. Η Επιτροπή είναι ικανοποιημένη για το ό,τι τα ΚΕΚ εκπληρούν τον προορισμό τους ως όργανα τοπικής ανάπτυξης. Οι επιχειρήσεις του τομέα των υπηρεσιών δεν εξαιρούνται. Τα ΚΕΚ ασχολούνται κατά πρώτο λόγο με την ενίσχυση καινοτόμων ενεργειών αλλά αυτός δεν πρέπει να είναι ο μοναδικός τους στόχος.

14. Η Επιτροπή αναγνωρίζει ότι χρειάζεται αρκετός χρόνος- για το θέμα αυτό ανατρέξατε στα σχόλια της ανωτέρω παραγράφου 12.

Η Επιτροπή αποδίδει ιδιαίτερη σημασία στο να εξασφαλισθεί ότι τα ΚΕΚ θα συνεχίσουν να πληρούν τους αρχικούς τους στόχους. Στις περιπτώσεις που αυτό δεν είναι δυνατό, όπως στις 13 περιπτώσεις που αναφέρει το Δικαστήριο, η Επιτροπή θα αποσύρει την ενίσχυσή της.

Η κανονική διαδικασία (εντολή είσπραξης) για την είσπραξη της κοινοτικής ενίσχυσης εφαρμόζεται όπου κρίνεται απαραίτητο. Ωστόσο, σε περιπτώσεις όπου καθίσταται σαφές, κατά την προπαρασκευαστική δοκιμαστική περίοδο της σύμβασης, ότι το ΚΕΚ δεν εκπληροί σωστά τους στόχους του, η σύμβαση λήγει και σταματά η συγχρηματοδότηση. Τα κονδύλια που έχουν ήδη μεταφερθεί δεν επιστρέφονται εκτός εάν έχει καταβληθεί μεγαλύτερο του κανονικού ποσό για ήδη παρασχεθείσες υπηρεσίες.

15. Όπως προαναφέρεται, η ίδρυση ενός ΚΕΚ γίνεται μετά από απόφαση κοινοπραξίας δημοσίων και ιδιωτικών συμφερόντων για την ανάπτυξη επιχειρήσεων, στην περιοχή όπου οι φορείς αυτοί χρειάζονται το εν λόγω κέντρο το οποίο θα χρησιμοποιήσουν και θα χρηματοδοτήσουν.Σε ορισμένα κράτη μέλη π.χ. Γαλλία, Ισπανία και Ιταλία, η επίτευξη της προαναφερόμενης συμφωνίας στις ενισχυόμενες περιοχές έγινε γρηγορότερα απ' ό,τι σε άλλες και συνεπώς αναπτύχθηκε μεγαλύτερη δραστηριότητα.

Τα κοινωνικοοικονομικά χαρακτηριστικά των ενισχυόμενων περιοχών είναι διαφορετικά καθώς και οι προσεγγίσεις που χρησιμοποιούν οι αρχές τους για να αξιοποιήσουν τις επιχειρησιακές ικανότητές τους και τις ευκαιρίες που παρουσιάζονται στον επιχειρηματικό τομέα. Ορισμένες περιοχές είναι υποχρεωμένες να ξεκινήσουν ουσιαστικά τα πάντα από την αρχή, ενώ άλλες μπορεί να διαθέτουν ήδη κάποιες υπηρεσίες ή αποσμασματικές υπηρεσίες ποικίλλης ποιότητας.

Ποικίλλει επίσης σε μεγάλο βαθμό η δυνατότητα συγχρηματοδότησης. ΕΥΡΩΠΑΪΚΟ ΔΙΚΤΥΟ ΚΕΝΤΡΩΝ ΕΠΙΧΕΙΡΗΣΕΩΝ ΚΑΙ ΚΑΙΝΟΤΟΜΙΑΣ

16 - 19. Η σχέση μεταξύ του "Ευρωπαϊκού Δικτύου Κέντρων Επιχειρήσεων και Καινοτομίας" - ΕΔΕ, διεθνούς οργανισμού με επιστημονικό και τεχνολογικό στόχο, και του γενικού του γραμματέα διέπεται από το καταστατικό του ΕΔΕ. Η απόφαση για το διορισμό του γενικού γραμματέα λήφθηκε από το διοικητικό συμβούλιο σύμφωνα με τις σχετικές διατάξεις που προβλέπει το καταστατικό. Στις 19 Μαΐου 1989 η γενική συνέλευση του ΕΔΕ έκανε δεκτό το διορισμό γενικού γραμματέα.

Η Επιτροπή θα ήθελε να επισημάνει ότι δε εκπροσωπήθηκε ποτέ στα όργανα διαχείρισης του ΕΔΕ. Οι υπάλληλοι της Επιτροπής κλήθηκαν σε ορισμένες περιπτώσεις να παρακολουθήσουν τις συνεδριάσεις του διοικητικού συμβουλίου του ΕΔΕ χωρίς ωστόσο να έχουν δικαίωμα συμμετοχής στη λήψη των αποφάσεων.

Όσον αφορά τις δραστηριότητες πρώην υπαλλήλων της Επιτροπής, η τελευταία δημιούργησε, την 1η Ιανουαρίου 1993, ειδική επιτροπή με συμμετοχή του Γενικού της Γραμματέα και πολλών γενικών διευθυντών, προκειμένου να εξετάσει κάθε περίπτωση ενδεχόμενης σύγκρουσης συμφερόντων μεταξύ των δραστηριοτήτων μέλοςυ του προσωπικού που αποχώρησε από την Επιτροπή και των αρμοδιοτήτων που άσκησε εκεί προκειμένου να εξασφαλιστεί η τήρηση των διατάξεων του κανονισμού Υπηρεσιακής Κατάστασης και ειδικά του άρθρου 16.

20. Η αναδιοργάνωση του ΕΔΕ είχε ως συνέπεια τη θέσπιση αναθεωρημένης δομής διαχείρισης που χαρακτηρίζεται από μεγαλύτερη διαφάνεια καθώς και ένα πληρέστερο πρόγραμμα εργασίας στο οποίο εντάχθηκε ειδικά σχέδια για τεχνική βοήθεια και ανάπτυξη των επιχειρήσεων. Τα ανωτέρω είχαν ως συνέπεια την αύξηση της κοινοτικής συγχρηματοδότησης. Πρέπει ωστόσο να σημειωθεί ότι η εισφορά της Επιτροπής μειώθηκε κατ' αναλογία των εσόδων του ΕΔΕ.

21 και 22. Η Επιτροπή συμφωνεί με τα σχόλια του Συνεδρίου και θα εξετάσει τις δυνατότητες θέσπισης μιας αποτελεσματικότερης και ταχύτερης διάθεσης της κοινοτικής ενίσχυσης στο ΕΔΕ προκειμένου να αποφευχθούν, για παράδειγμα, οι επιβαρύνσεις από τον δανεισμό από τράπεζες καθώς και οι καθυστερήσεις στα προγράμματα λόγω έλλειψης χρηματοδότησης. Ο κύριος λόγος για τις καθυστερήσεις ήταν η πρόθεση να εξασφαλιστεί ότι οι πληρωμές στο ΕΔΕ έγιναν σύμφωνα με τους όρους χορήγησης. ΣΥΜΠΕΡΑΣΜΑ

23. Η πρόθεση της Επιτροπής είναι να ενταχθεί περισσότερο η κοινοτική ενίσχυση για τα ΚΕΚ κατά την προσεχή περίοδο προγραμματισμού (1994-99), στην περιφερειακή δραστηριότητα ανάπτυξης στα πλαίσια των κοινοτικών πλαισίων στήριξης. Έτσι, τα όργανα αυτά τοπικής ανάπτυξης θα καταλάβουν τη θέση που τους ανήκει σε ένα συνολικότερο πλαίσιο περιφερειακής ανάπτυξης.

24. Η Επιτροπή πιστοποιεί ότι δεν υπάρχουν άλλες άμεσες χρηματοδοτικές ενισχύσεις από άλλους κοινοτικούς πόρους κατά την αρχική φάση ενός ΚΕΚ. Οι αρχές στις οποίες έχουν βασιστεί τα ΚΕΚ και ο τρόπος με τον οποίο εφαρμόζονται, εξασφαλίζουν ότι δεν υπάρχει επικάλυψη προσπαθειών και ότι επιτυγχάνεται η καλύτερη εκμετάλλευση των πιθανών συνεργασιών.

25. Η αξιολόγηση των αποτελεσμάτων γίνεται βάσει της ετήσιας έκθεσης κάθε ΚΕΚ. Η Επιτροπή διεξάγει επί του παρόντος πλήρη αξιολόγηση της μέχρι σήμερα αποκτηθείσας εμπειρίας. Αυτό γίνεται παράλληλα με το ΕΔΕ το οποίο θα προβαίνει στο μέλλον σε ετήσια αξιολόγηση.

Η Επιτροπή είναι ενήμερη για τους πόρους χρηματοδότησης των ΚΕΚ μέσω των δημοσιονομικών σχεδίων τους και ανεξάρτητων λογιστικών ελέγχων των λογαριασμών. Τα ΚΕΚ ενισχύονται από κοινοπραξία χρηματοδοτών του ιδιωτικού και του δημοσίου τομέα. Δεν πιστεύει η Επιτροπή ότι τα ΚΕΚ πρέπει απαραίτητα να σταματήσουν να ενισχύονται από το δημόσιο τομέα δεδομένου του ουσιαστικού ρόλου που διαδραματίζουν ως φορείς επίτευξης στόχων του δημοσίου τομέα.

26. Η Επιτροπή θα εξετάσει τη δυνατότητα θέσπισης αποτελεσματικότερης και ταχύτερης μεθόδου για τη διάθεση της κοινοτικής ενίσχυσης στο ΕΔΕ και θα λάβει σοβορά υπόψη τη δυνατότητα να εφαρμόζει στη σχέση της με τον οργανισμό αυτό τους κοινούς κανόνες σε θέματα παροχής υπηρεσιών.

(1)() ΕΕ C 33 της 11.2.1987, σ. 5.

(2)() ΕΕ C 214 της 16.8.1988, σ. 65.

(3)() Το κεφάλαιο αυτής της εταιρείας ανερχόταν σε 2,1 εκατ. FB, από τα οποία 2,0 εκατ. FB προέρχονται από εισφορά σε είδος, την "τεχνογνωσία" του εν λόγω υπαλλήλου, η οποία αξιολογήθηκε με βάση το ποσό της σύμβασης που συνήφθη μεταξύ της εταρείας παροχής υπηρεσιών και του ΕΔΕ.